Jyväskylän ammattikorkeakoulun pääkampus Rajakadulla
Jyväskylän ammattikorkeakoulun Lutakon kampus (ent.JAMK:in Dynamon kampus)
**Jyväskylän ammattikorkeakoulu** (lyhenne Jamk, engl. *Jamk University of Applied Sciences*) on vuonna 1994 perustettu korkeakoulu,  jossa opiskelee noin 8 500 opiskelijaa ja henkilöstöä on 900. Jamkissa annetaan korkeakoulututkintoon johtavaa koulutusta,  avoimia ammattikorkeakouluopintoja, täydennyskoulutusta ja ammatillista opettajakoulutusta. 

Suomalainen musiikkikampus PitkäkadullaAmmattikorkeakoulututkinto on laajuudeltaan 210–270 opintopistettä ja kestää 3,5–4,5 vuotta. Jyväskylän ammattikorkeakoulussa on mahdollisuus suorittaa myös ylempi korkeakoulututkinto. YAMK-tutkinto on laajuudeltaan 60–90 opintopistettä ja sen suorittaminen kestää yleensä 1–3 vuotta. Hakukelpoisuuden saa kun on suorittanut soveltuvan ammattikorkeakoulututkinnon / muun soveltuvan korkeakoulututkinnon ja valmistumisen jälkeen on hankittu vähintään kahden vuoden työkokemus alalta. Jamk hyväksyy aiemman opistoasteen tai ammatillisen korkea-asteen tutkinnon jälkeen hankitun työkokemuksen. YAMK-tutkinnot on suunnattu aikuisille.

Jyväskylän ammattikorkeakoulun vahvuusaloja ovat automaatio ja robotiikka, biotalous, uudistuva oppiminen, matkailu, monialainen kuntoutus sekä sovellettu kyberturvallisuus.

Oppilaitoksen omistaa Jyväskylän Ammattikorkeakoulu Oy, jonka omistajia puolestaan ovat Jyväskylän kaupunki, Äänekosken ammatillisen koulutuksen kuntayhtymä ja Jämsän kaupunki.

Monialaiseen ammattikorkeakouluun kuuluu useita koulutusta tuottavia yksikköitä: ICT-ala, kulttuuriala, liiketalouden ala, luonnonvara-ala, matkailu- ja ravitsemisala, sosiaali- ja terveysala ja tekniikan ala. Ammatillisesta opettajakorkeakoulusta voi valmistua ammatilliseksi opettajaksi, erityisopettajaksi tai opinto-ohjaajaksi.

Jyväskylän ammattikorkeakoulun hallitus hyväksyi Jyväskylän ammattikorkeakoulun ja Liikunnan ja kansanterveyden edistämissäätiön (Likesin) yhdistymisen Jyväskylän ammattikorkeakouluun vuoden 2022 alussa kesäkuun 14. päivä 2021 pidetyssä kokouksessa. Likesin henkilöstö siirtyi Jamkin hyvinvointiyksikön henkilöstöksi. 

Jyväskylän ammattikorkeakoulu järjestää röntgenhoitajakoulutusta yhteistyössä Tampereen ammattikorkeakoulun kanssa.

Jyväskylän ammattikorkeakoulu on tehnyt koulutusvientiä esimerkiksi sairaanhoitajakoulutusta Kazakstaniin ja Kiinaan sekä koulutuksen kehittämishankkeessa Egyptiin.

Kampukset
---------

Pääkampus sijaitsee Rajakadulla, Lutakossa sijaitsee Lutakon kampus  sekä Pitkäkadulla toimii Suomalainen musiikkikampus. Se on Jyväskylän yliopiston, Jyväskylän ammattikorkeakoulun ja Jyväskylän koulutuskuntayhtymä Gradian muodostama musiikkikoulutuksen ja -tutkimuksen osaamiskeskittymä.  Jamkilla on toimipaikka myös Saarijärven Tarvaalassa, missä sijaitsee Biotalousinstituutti.

Koulutusalat
------------

Jamk järjestää koulutusta seitsemällä koulutusalalla.

Kokonaan englanninkielisiä ohjelmia ovat Degree Programme in Tourism Management, Degree Programme in International Business, Purchasing and Logistics Engineering ja Degree Programme in Nursing.

* ICT-ala: insinööri (AMK), tradenomi (AMK)
* Kulttuuriala: musiikkipedagogi (AMK)
* Liiketalous: tradenomi (AMK)
* Luonnonvara-ala: agrologi (AMK)
* Matkailu- ja ravitsemisala: restonomi (AMK)
* Sosiaali- ja terveysala: fysioterapeutti (AMK), kuntoutuksen ohjaaja (AMK), kätilö (AMK), sairaanhoitaja (AMK), sosionomi (AMK), toimintaterapeutti (AMK)
* Tekniikka: insinööri (AMK), rakennusmestari (AMK)

Yhteishaun suositumpia Jamkin koulutusohjelmia ovat olleet liiketalouden- , logistiikan insinööri-  , kätilö-   ja toimintaterapeuttikoulutus.

Jyväskylän ammattikorkeakoulu on saanut oman koulutusvastuun rakennusmestarien kouluttamisesta. Koulutus tulee yhteishakuun syksyllä 2022 ja koulutus alkaa kevätlukukaudella 2023. Aiemin tätä koulutusta on toteutettu Jyväskylässä Seinäjoen ja Tampereen ammattikorkeakoulujen kanssa alihankintana.

Opiskelijakunta
---------------

Jyväskylän ammattikorkeakoulun opiskelijoiden edunvalvonnasta ja yhteisestä toiminnasta vastaavana opiskelijakuntana toimii Jyväskylän ammattikorkeakoulun opiskelijakunta JAMKO.

Katso myös
----------

* Tiimiakatemia

Lähteet
-------

1. 1 2  Jyväskylän ammattikorkeakoulu *Jamk*. Viitattu 30.1.2022.
2. ↑  JAMK University of Applied Sciences *Jamk*. Viitattu 29.3.2021. (englanniksi)
3. 1 2  JAMKin hallinto, johtoryhmä, omistajat *Jamk*. Viitattu 29.3.2021.
4. ↑  AMK- ja YAMK-tutkintoja *Jamk*. Viitattu 29.3.2021.
5. ↑  Avoin AMK *Jamk*. Viitattu 29.3.2021.
6. ↑  Täydennyskoulutus *Jamk*. Viitattu 29.3.2021.
7. 1 2  Ammatillinen opettajakorkeakoulu *Jamk*. Viitattu 29.3.2021.
8. 1 2  AMK-tutkinnot *Jamk*. Viitattu 29.3.2021.
9. ↑  Ylempi AMK-tutkinto *Jamk*. Viitattu 29.3.2021.
10. ↑  Vahvuusalat *Jamk*. Viitattu 29.3.2021.
11. 1 2  JAMK kouluttajana *Jamk*. Viitattu 14.11.2019.
12. ↑  Pertti Perämäki: Liikuntakaupunki vahvistuu, kun Likes säilyy Jyväskylässä osana JAMKia – Pitkään valmisteltu yhdistyminen tapahtuu vuodenvaihteessa *Keskisuomalainen*.  15.6.2021 5:00. Viitattu 15.6.2021.
13. ↑  Tampereen ammattikorkeakoulu: Röntgenhoitajan tutkinto-ohjelma, Jyväskylä Tampereen ammattikorkeakoulu. Viitattu 29.3.2021.
14. ↑  JAMK kasvattaa koulutusvientiä *Yle Uutiset*. Viitattu 29.3.2021.
15. ↑  JAMK mukaan uudistamaan Kazakstanin sairaanhoitajakoulutusta *Keskisuomalainen*.  17.1.2018. Viitattu 29.3.2021.
16. ↑  JAMK jatkaa yhteistyötään kiinalaisyliopiston kanssa – Jo 520 kiinalaista opiskelijaa saanut jyväskyläläisiä oppeja *Keskisuomalainen*.  11.1.2018. Viitattu 29.3.2021.
17. ↑  JAMK jatkaa koulutustyötä Egyptissä *Yle Uutiset*. Viitattu 29.3.2021.
18. ↑  Jyväskyläläinen Kairossa: "Tilanne muuttuu pelottavammaksi" *Yle Uutiset*. Viitattu 29.3.2021.
19. ↑  JAMK toimii nyt neljällä kampuksella *Jamk*. Viitattu 29.3.2021.
20. ↑  Info *Suomalainen Musiikkikampus*. Viitattu 29.3.2021.
21. ↑  Biotalousinstituutti *jamk.fi*.  Arkistoitu 16.12.2013. Viitattu 16.12.2013.
22. ↑  Englanninkieliset koulutukset *Jamk*. Viitattu 29.3.2021.
23. 1 2  Emmi Julkunen: He saivat opiskelupaikan Jyväskylän ammattikorkeakoulusta – katso nimilista tutkintoaloittain *Keskisuomalainen*.  13.7.2021. Viitattu 13.7.2021.
24. ↑  Ira Blomberg-Kantsila: Jyväskylän ammattikorkeakoulu oli Suomen kolmanneksi suosituin – logistiikka monimuotona oli halutuin tutkinto-ohjelma *Keskisuomalainen*.  30.3.2023. Viitattu 8.4.2023.
25. ↑  Katri Nieminen: Hakuryntäys Jyväskylän yliopistoon ja AMKiin syksyn yhteishaussa – kätilöksi haki kahdeksankertainen määrä aloituspaikkoihin verrattuna *Keskisuomalainen*.  17.9.2020. Viitattu 30.3.2021.
26. ↑  Perämäki, Pertti: JAMK alkaa kouluttaa rakennusmestareita – ministeri Kurvisen päätökselle ropisee kiitoksia kansanedustajilta ja oppilaitoksesta *Keskisuomalainen*.  10.1.2022. Viitattu 10.1.2022.
27. ↑  Jamko: Jyväskylän ammattikorkeakoulun opiskelijakunta JAMKO *JAMKO*. Viitattu 30.3.2021.

Aiheesta muualla
----------------

* Kuvia tai muita tiedostoja aiheesta **Jyväskylän ammattikorkeakoulu** Wikimedia Commonsissa

* Jyväskylän ammattikorkeakoulu
* Jyväskylän ammattikorkeakolun opiskelijakunta JAMKO
* Ammatillinen opettajakorkeakoulu

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Suomen ammattikorkeakoulut |
| --- |
|  |
| Nykyisetammattikorkeakoulut | 
* Ahvenanmaa
* Arcada
* Centria
* Diak
* Haaga-Helia
* HAMK
* Humak
* JAMK
* KAMK
* Karelia
* LAB
* Lappi
* Laurea
* Metropolia
* Novia
* Oamk
* Polamk
* SAMK
* Savonia
* SeAMK
* TAMK
* Turku
* VAMK
* Xamk

 |
|  |
| Entiset | 
* Evtek
* Haaga Instituutti
* Helia
* Kemi-Tornio
* Kyamk
* LAMK
* Mamk
* Piramk
* RAMK
* Saimia
* Svenska
* Stadia
* Sydväst
* Varsinais-Suomi

 |

 |